Oficialusis leidinys L 024 , 29/01/1985 p. 0013 - 0014

specialusis leidimas suomių kalba: skyrius 2 tomas 4 p. 0052

specialusis leidimas ispanų kalba: skyrius 02 tomas 13 p. 0019

specialusis leidimas švedų kalba: skyrius 2 tomas 4 p. 0052

specialusis leidimas portugalų kalba skyrius 02 tomas 13 p. 0019



Komisijos reglamentas (EEB) Nr. 211/85 1985 m. sausio 25 d. dėl prekių klasifikavimo Bendrojo muitų tarifo 84.55 pozicijos C subpozicijoje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį, kadangi, siekiant užtikrinti vienodą Bendrojo muitų tarifo nomenklatūros taikymą, reikia nustatyti, kaip turi būti klasifikuojami atminties elementai, skirti naudoti automatinio duomenų apdorojimo mašinose; pirmąjį iš šių atminties elementų sudaro: - statinė laisvosios kreipties atmintis (RAM), pagaminta taikant C-MOS technologiją, - stačiakampė daugiasluoksnė keraminė spausdintinė grandinė (17 × 39 mm), turinti šias dalis (atskiriamas): - keturis statinės laisvosios kreipties atminties, pagamintos taikant C-MOS technologiją, blokus (C-MOS-SRAM), turinčius monolitinį integrinį grandyną, kiekvienas atminties blokas yra 16 K arba 64 K talpos, - vieną monolitinį integrinį grandyną turintį dekoderį, - 2 × 14 jungties kaiščius, o antrąjį: - elektroninė programuojamoji pastovioji atmintis (trinioji programuojamoji pastovioji atmintis), - stačiakampė daugiasluoksnė keraminė spausdintinė grandinė (17 × 39 mm), turinti šias dalis (atskiriamas): - du ultravioletiniais spinduliais trinamos programuojamosios pastoviosios atminties (triniosios programuojamosios pastoviosios atminties) blokus, turinčius monolitinį integrinį grandyną, kiekvienas atminties blokas yra 64 K talpos, o jo viršutiniame paviršiuje yra kvarco langelis, - vieną monolitinį integrinį grandyną turintį dekoderį, - vieną atsajos kondensatorių, - 2 × 14 jungties kaiščius; kadangi Bendrojo muitų tarifo, pridėto prie Tarybos reglamento (EEB) Nr. 950/68 [3], su paskutiniais pakeitimais, padarytais Reglamentu (EEB) Nr. 3400/84 [4], pozicijoje Nr. 84.55 klasifikuojamos dalys ir priedai, tinkami naudoti tik arba daugiausia pozicijose Nr. 84.51-84.54 imtinai klasifikuojamose mašinose (automatinio duomenų apdorojimo mašinos klasifikuojamos pozicijoje Nr. 84.53), o pozicijoje Nr. 85.21 — elektroniniai integriniai grandynai; kadangi klasifikuojant aptariamuosius gaminius galima atsižvelgti į šias pozicijas; kadangi šie atminties elementai nėra pozicijai Nr. 85.21 priskiriami elektroniniai integriniai grandynai, nes jie nėra nedalomai sujungti ir todėl jiems netaikomas 85 skirsnio 5 pastabos B punkto c papunktis; kadangi šie mazgai, kuriuos sudaro elektroninis integrinis grandynas ir prie jo prijungti kiti prietaisai arba kiti tokie pat ar kitokie integriniai grandynai, turi būti klasifikuojami vadovaujantis mašinų dalių ir priedų klasifikavimą reglamentuojančiomis nuostatomis, ypač XVI skyriaus 2 pastabos b punkto nuostatomis; kadangi todėl pirmiau minėti gaminiai turėtų būti klasifikuojami pozicijoje Nr. 84.55; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Atminties elementai, skirti naudoti automatinėse duomenų apdorojimo mašinose, kuriuos sudaro: - statinė laisvosios kreipties atmintis (RAM), pagaminta taikant C-MOS technologiją, - stačiakampė daugiasluoksnė keraminė spausdintinė grandinė (17 × 39 mm), turinti šias dalis (atskiriamas): - keturis statinės laisvosios kreipties atminties, pagamintos taikant C-MOS technologiją, blokus (C-MOS-SRAM), turinčius monolitinį integrinį grandyną, kiekvienas atminties blokas yra 16 K arba 64 K talpos, - vieną monolitinį integrinį grandyną turintį dekoderį, - 2 × 14 jungties kaiščius, - elektroninė programuojamoji pastovioji atmintis (trinioji programuojamoji pastovioji atmintis), - stačiakampė daugiasluoksnė keraminė spausdintinė grandinė (17 × 39 mm), turinti šias dalis (atskiriamas): - du ultravioletiniais spinduliais trinamos programuojamosios pastoviosios atminties (triniosios programuojamosios pastoviosios atminties) blokus, turinčius monolitinį integrinį grandyną, kiekvienas atminties blokas yra 64 K talpos, o jo viršutiniame paviršiuje yra kvarco langelis, - vieną monolitinį integrinį grandyną turintį dekoderį, - vieną atsajos kondensatorių, - 2 × 14 jungties kaiščius, turi būti klasifikuojami Bendrojo muitų tarifo subpozicijoje: 84.55 Dalys ir priedai (išskyrus dangtelius, krepšius ir pan.), tinkami naudoti tik arba daugiausia pozicijose Nr. 84.51-84.54 imtinai klasifikuojamose mašinose: C. Kiti. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. sausio 25 d. Komisijos vardu Cockfield Komisijos narys [1] OL L 14, 1969 1 21, p. 1. [2] OL L 191, 1984 7 19, p. 1. [3] OL L 172, 1968 7 22, p. 1. [4] OL L 320, 1984 12 10, p. 1. --------------------------------------------------